 “APSTIPRINĀTS”
Ar iepirkuma komisijas 2026. gada x. maija
                sēdes protokolu Nr.x

Atbilde uz ieinteresētā pretendenta jautājumu atklātā konkursā
“Sadzīves tehnikas piegāde uz 2 gadiem”
(iepirkuma identifikācijas numurs - IeM NVA 2026/14)

	Komersanta jautājums
	Skaidrojums 

	Iepazīstoties ar atklāta konkursa “Sadzīves tehnikas un iekārtu iegāde, piegāde un uzstādīšana”, identifikācijas Nr. IeM NVA 2026/14 , nolikumu un tehnisko specifikāciju, lūdzam sniegt precizējošu informāciju par paredzamo iepirkuma apjomu un plānoto preču daudzumu sadalījumu pa pozīcijām.
Šobrīd nolikuma un finanšu piedāvājuma dokumentācijas ietvaros pretendentiem ir jāsniedz vienību cenas par plašu preču klāstu, taču dokumentācijā nav norādīts:
· ne orientējošais kopējais iepirkuma apjoms, 
· ne plānotais līguma ietvaros iegādājamo preču daudzums pa pozīcijām, 
· ne arī vēsturiskā patēriņa informācija vai prognozētais sadalījums. 
Vienlaikus no nolikuma izriet, ka preces tiks iegādātas pēc nepieciešamības piešķirtā finansējuma ietvaros, kas pretendentam neļauj objektīvi izvērtēt:
· faktiskos piegāžu apjomus, 
· noliktavas pieejamības riskus, 
· nepieciešamo rezervju plānošanu, 
· loģistikas izmaksas, 
· iespējamos vairumtirdzniecības atlaižu mehānismus, 
· kā arī ekonomiski pamatotu cenu veidošanu katrai preču grupai. 
Līdz ar to lūdzam precizēt:
1. Kāds ir plānotais kopējais iepirkuma aptuvenais apjoms EUR bez PVN līguma darbības laikā; 
1. Vai Pasūtītājam ir pieejams orientējošs plānoto aptuvenais preču vienību sadalījums pa tehniskās specifikācijas pozīcijām; 
1. Ja precīzs apjoms nav zināms, vai iespējams publicēt: 
2. vēsturisko iepirkumu statistiku, 
2. iepriekšējo periodu patēriņa datus, 
2. vai indikatīvu prognozi par biežāk iepērkamajām pozīcijām un aptuvenajiem daudzumiem. 
Norādām, ka šādas informācijas pieejamība būtiski ietekmē pretendentu iespējas sagatavot ekonomiski pamatotu un savstarpēji salīdzināmu piedāvājumu, ievērojot Publisko iepirkumu likuma principus par:
· vienlīdzīgu attieksmi pret piegādātājiem, 
· brīvu konkurenci, 
· caurskatāmību, 
· samērīgumu, 
· un efektīvu publisko līdzekļu izmantošanu. 
Pretendentam objektīvi nav iespējams pilnvērtīgi novērtēt līguma izpildes riskus un cenu struktūru, ja nav saprotams paredzamais pasūtījumu apjoms vai vismaz aptuvenā iepirkuma struktūra pa pozīcijām.
Lūdzam sniegt skaidrojumu un, ja iespējams, papildināt iepirkuma dokumentāciju ar orientējošu informāciju par plānotajiem apjomiem.
	1. Plānotā līgumcena EUR bez PVN līguma darbības laikā:
NVA – 49 586,78 EUR
VUGD – 42 000 EUR
Preces tiks iegādātas pēc nepieciešamības piešķirtā finansējuma ietvaros.

2. Pasūtītājs nevar noteikt plānotos iegāžu apjomus pa pozīcijām, jo nevar prognozēt iegādes, kas ir atkarīgas no pieejamā finansējuma konkrētā laika periodā, vajadzībām un arī laika apstākļiem.

3. Iepriekšējo periodu statistiskie dati finanšu izteiksmē:

NVA - laika posmā no 2023.jūnija līdz 2026.gada maijam tika veiktas sadzīves tehnikas iegādes par kopējo summu aptuveni 60 000 euro.

